Nordjyllands Politi har bekræftet, at der er fundet en bil, tilhørende den 45-årige mand, der mandag blev fundet dræbt i en lejlighed i Aalborg. En kollega til manden så lørdag tilfældigt bilen på en parkeringsplads ved Juelstrup Sø mellem Støvring og Sørup, fortæller Ekstra Bladet. Da kollegaen mandag morgen fik at vide, at den 45-årige var slået ihjel, kontaktede han politiet. Bilen vil nu indgå i den videre efterforskning. Den 45-årige blev dræbt ved kvælning, knivstik og stump vold. En 21-årig kvinde og 35-årig mand er sigtet i sagen.

Referat:
Politiet holder endnu kortene tæt ved kroppen i efterforskningen af drabet på en 45-årig mand, der i weekenden blev fundet død i en lejlighed på Ørstedsvej i Aalborg. Men onsdag er det kommet frem, at den 45-åriges bil er fundet på en p-plads ved Støvring.